__5^ 



Kjerne. De ere ved deres Form og øvrige Udseende lette at 

 adskille fra Emaillecellerne, som desuden allerede paa denne 

 Tid ere forenede til en Hinde. Den første Forandring, som 

 Primordialcellerne undergaae, bestaaer deri, at de erholde tal- 

 rige Forlængelser eller blive stjerneformige. Nærliggende Celler 

 forenes omsider ved saadanne Forlængelser, hvilket skeer paa 

 Cellemembranens Bekostning, saa at der fremkommer et Ud- 

 seende, som om Kjernerne vare forenede ved et maskeformigt 

 Net af Traade, der hvile i en gjennemsigtig Intercellularsub- 

 stants. Uagtet hele Kimen endnu kun er halvgeleeagtig, er den 

 dog bleven saa fast, at man kan gjøre fine Snit af den, hvori 

 man finder Traadene leirede i let Bølgeform og i Bundter; paa 

 Traadene sees spindelformige Legemer som Levninger af de 

 tidligere Kjerner. Hermed slutter Cementkimens Primordial- 

 stadium. 



I andet Stadium optræder der i den nu traadede Masse 

 sande Bruskceller, eller med andre Ord Cementkimen forvandles 

 til en Traadbrusk. Bruskcellerne optræde spredte i hele Massen 

 og ere talrigst indad mod Membrana intermedia. Med deres 

 Optræden begynder den traadede Bygning at tabe sig, og Mas- 

 sen, hvori Bruskcellerne ere leirede, bliver efterhaanden mere 

 ensformig. 



Endelig begynder det tredie Stadium med Bruskens Forbe- 

 ning. Forbeningen viser sig først i Intercellularsubstantsen, 

 hvori der afleires Kalk i Form af Korn eller smaa uregelmæs- 

 sige Brudstykker. Ved den tiltagende Afleiring fortrænges Brusk- 

 cellerne; deres Størrelse aftager, de blive kantede og udskyde 

 Forlængelser, der ere det første Anlæg til Benlegemernes . senere 

 Grene; dog troer jeg, at Grenene ogsaa kunne danne sig selv- 

 stændigt i Intercellularsubstantsen og først senere forenes med 

 Forlængelserne fra Bruskcellerne. Først efterat der er afsat 

 Kalkmasse i Intercellularsubstantsen, gjennemtrænges ogsaa Brnsk- 

 cellen af Kalk, hvorved hele Cellen forvandles til et solid Ben- 

 legeme. 



